Source: https://www.riigiteataja.ee/akt/851134?leiaKehtiv
Timestamp: 2019-08-18 23:59:17+00:00
Document Index: 4637481

Matched Legal Cases: ['§ 1', '§ 2', '§ 3', '§ 1', '§ 2', 'kohus ', '§ 3']

Euroopa Liidu lepingu artikli K.3 alusel koostatud infotehnoloogia tollialase kasutamise konventsiooni ja selle protokollidega ühinemise seadus – Riigi Teataja
Süstemaatiline liigitus: HALDUSÕIGUS → Toll → Välislepingud
Euroopa Liidu lepingu artikli K.3 alusel koostatud infotehnoloogia tollialase kasutamise konventsiooni ja selle protokollidega ühinemise seadus
Euroopa Liidu lepingu artikli K.3 alusel koostatud infotehnoloogia tollialase kasutamise konventsiooni ja selle protokollidega ühinemise seadus - sisukord
§ 1 Konventsiooni ja selle protokollidega ühinemine
§ 2 Deklaratsioon
§ 3 Pädevate asutuste määramine
RT II 2005, 5, 14
jõustumine 27.02.2005
§ 1. Konventsiooni ja selle protokollidega ühinemine
1) Euroopa Liidu lepingu artikli K.3 alusel koostatud infotehnoloogia tollialase kasutamise konventsiooniga (edaspidiinfotehnoloogia tollialase kasutamise konventsioon), mis on koostatud 1995. aasta 26. juulil Brüsselis;
2) Euroopa Liidu lepingu artikli K.3 alusel koostatud protokolliga, mis käsitleb infotehnoloogia tollialase kasutamise konventsiooni tõlgendamist Euroopa Ühenduste Kohtu eelotsuste abil ja mis on koostatud 1996. aasta 29. novembril Brüsselis;
3) Euroopa Liidu lepingu artikli K.3 alusel koostatud protokolliga rahapesu reguleerimisala kohta infotehnoloogia tollialase kasutamise konventsioonis ja transpordivahendite registreerimisnumbrite konventsiooni lisamise kohta ning mis on koostatud 1999. aasta 12. märtsil Brüsselis;
4) Euroopa Liidu lepingu artikli 34 kohaselt koostatud protokolliga, millega muudetakse infotehnoloogia tollialase kasutamise konventsiooni tolli uurimisandmebaasi loomist silmas pidades ja mis on koostatud 2003. aasta 8. mail Brüsselis.
§ 2. Deklaratsioon
Protokolli, mis on koostatud Euroopa Liidu lepingu artikli K.3 alusel ja mis käsitleb infotehnoloogia tollialase kasutamise konventsiooni tõlgendamist Euroopa Ühenduste Kohtu eelotsuste abil, artikli 2 lõike 1 alusel deklareerib Eesti Vabariik, et Eesti kohus võib taotleda pooleliolevas asjas Euroopa Ühenduste Kohtu eelotsust konventsiooni tõlgendamise kohta, kui Eesti kohtu arvates on tõlgendamise küsimus vaja lahendada otsuse tegemiseks.
§ 3. Pädevate asutuste määramine
Määrata infotehnoloogia tollialase kasutamise konventsiooni:
1) artikli 7 lõikes 1 ja artikli 10 lõikes 1 nimetatud riigiasutuseks Maksu- ja Tolliamet;
2) artikli 8 lõikes 2 nimetatud riigiasutusteks Kaitsepolitseiamet ning Politsei- ja Piirivalveamet;
3) artikli 17 lõikes 1 nimetatud järelevalveasutuseks ja artikli 8 lõikes 4 nimetatud teabe edastajaks Andmekaitse Inspektsioon;
4) artikli 7 lõikes 2, artikli 8 lõikes 3, artikli 10 lõikes 3 ja artikli 12a lõikes 3 nimetatud teabe edastajaks Maksu- ja Tolliamet.